cyanic-selkie/wikianc huggingface dataset:
Ντανιίλ Μεντβέντεφ
Ο Ντανιίλ Σεργκέγιεβιτς Μεντβέντεφ (Дании́л Серге́евич Медве́дев ; γεν. 11 Φεβρουαρίου 1996) είναι Ρώσος επαγγελματίας αντισφαιριστής, νο 4 στην παγκόσμια κατάταξη. Έχει καταφέρει να ανέλθει μέχρι και στο νούμερο 1 στην παγκόσμια κατάταξη της Ένωσης Επαγγελματιών Τένις (ATP), κάτι που το πέτυχε για πρώτη φορά στις 15 Μαρτίου 2021, και έχει κερδίσει 14 τίτλους ATP Tour στο μονό. O μεγαλύτερος τίτλος του είναι το Αμερικανικό Όπεν του 2021. Έχει κατακτήσει επίσης τα ATP Finals το 2020 και με τη νίκη του εκείνη ο Μεντβέντεφ έγινε ο πρώτος και μοναδικός παίκτης που νίκησε τους 3 κορυφαίους παίκτες της κατάταξης στον κόσμο στην πορεία για τον τίτλο του πρωταθλήματος στο τέλος της χρονιάς. Ο Μεντβέντεφ ήταν επίσης φιναλίστ σε 3 Γκραν Σλαμ· στο Αμερικανικό Όπεν το 2019 και στο Αυστραλιανό Όπεν το 2021 και το 2022. Με την κατάκτηση του US Open του 2021 ο Μεντβέντεφ έγινε μόλις ο τρίτος παίκτης από τη Ρωσία, μετά τους Γεβγκένι Καφέλνικοφ και Μάρατ Σάφιν, με τουλάχιστον μια κατάκτηση στα Grand Slam. . Έχει κερδίσει επίσης 4 τίτλους της σειράς ATP Masters 1000.
Ο Μεντβέντεφ έκανε το ντεμπούτο του στην κύρια κλήρωση στο ATP στο διπλό του Κυπέλλου Κρεμλίνου 2015. Το 2016, ο Μεντβέντεφ κέρδισε τον πρώτο του αγώνα σινγκλ στο Ricoh Open του 2016. Την επόμενη χρονιά, συμμετείχε σε Γκραν Σλαμ για πρώτη φορά στο Γουίμπλετον, όπου νίκησε το Νο. 3 του κόσμου Σταν Βαβρίνκα. Το 2018, ο Μεντβέντεφ κέρδισε τους πρώτους του τίτλους ATP στο Σίδνεϊ και στο Γουίνστον-Σάλεμ και τον πρώτο του τίτλο στο ATP 500 στο Τόκιο. Αύξησε την απόδοσή του το 2019, κάνοντας το ντεμπούτο του στους κορυφαίους 10 στο Γουίμπλετον και φτάνοντας σε έξι διαδοχικούς τελικούς τουρνουά, συμπεριλαμβανομένου του τελικού του Αμερικανικού Όπεν. Ο Μεντβέντεφ είναι ένας από τους δύο μόνο ενεργούς παίκτες εκτός των Μεγάλων Τριών με τέσσερις τίτλους Masters 1000 (ο άλλος είναι ο Αλεξάντερ Ζβέρεφ).
Ο Μεντβέντεφ είναι αμυντικός παίκτης που αγωνίζεται στη βασική γραμμή και βασίζεται στο καθρέπτισμα του παιχνιδιού του αντιπάλου του. Το στυλ παιχνιδιού του ενσωματώνει δυνατές επιστροφές, όσο το δυνατόν λιγότερα λάθη και απρόβλεπτο παίξιμο.
Παραπομπές
Κατηγορία:Ρώσοι αθλητές της αντισφαίρισης Κατηγορία:Νικητές του Αμερικανικού Όπεν
Γεώργιος Μερίκας
Ο Γεώργιος Μερίκας (1911 - 14 Μαρτίου 1996) ήταν Έλληνας καθηγητής Ιατρικής.
Βιογραφικά στοιχεία
Γεννήθηκε στον Άγιο Ανδρέα Κυνουρίας. Σπούδασε στην Ιατρική Σχολή του Πανεπιστημίου Αθηνών και υπήρξε διευθυντής της Δ΄ Παθολογικής Κλινικής του Ευαγγελισμού (1960 - 1970). Το 1960 εξελέγη υφηγητής της Προπαιδευτικής Παθολογικής του Πανεπιστημίου Αθηνών και το 1970 εξελέγη τακτικός καθηγητής της Β' Παθολογικής Κλινικής στο "Ιπποκράτειο Νοσοκομείο". Διετέλεσε Πρόεδρος του ΠΑΟ το 1970. Στις 25 Νοεμβρίου 1977 εξελέγη τακτικό μέλος της Ακαδημίας Αθηνών, της οποίας το 1988 διετέλεσε πρόεδρος.
Στην κυβέρνηση Ζολώτα διετέλεσε Υπουργός Υγείας, Πρόνοιας και Κοινωνικών Ασφαλίσεων.
Απεβίωσε στις 14 Μαρτίου 1996 σε ηλικία 85 ετών
Παραπομπές
Κατηγορία:Έλληνες υπουργοί Υγείας Πρόνοιας και Κοινωνικών Ασφαλίσεων Κατηγορία:Πρόεδροι της Ακαδημίας Αθηνών Κατηγορία:Καθηγητές Εθνικού και Καποδιστριακού πανεπιστημίου Αθηνών Κατηγορία:Πρόεδροι ΠΑΟ
Μικρασιατική Άμυνα
Η Μικρασιατική Άμυνα (ή και Ελληνική Μικρασιατική Άμυνα) ήταν ένα σχέδιο αυτονομιστικού κινήματος της διετίας 1921 – 1922 που προτάθηκε για την περιοχή της κατεχόμενης από τον Ελληνικό στρατό Μικράς Ασίας, κατά τη διάρκεια της Μικρασιατικής Εκστρατείας. Στην ανάπτυξη και τη διάδοση του κινήματος πρωτοστάτησαν βενιζελικοί αξιωματικοί του στρατού Μικράς Ασίας, οι οποίοι δραστηριοποιούνταν στην Κωνσταντινούπολη μετά την Πολιτειακή αλλαγή του Νοεμβρίου 1920, οι λεγόμενοι «Αμυνίται». Εκ των υστέρων, το κίνημα κατηγορήθηκε ότι επεδίωκε τη διάσπαση των Μικρασιατών και προκάλεσε την πτώση ηθικού στο στράτευμα, η οποία είχε σαν αποτέλεσμα την ελληνική ήττα και την επακολουθήσασα, Μικρασιατική Καταστροφή. Οι κινηματίες είχαν την υποστήριξη του τότε Οικουμενικού πατριάρχη Κ/Πολης, του Μητροπολίτη Σμύρνης Χρυσόστομου και του αρχιστράτηγου Αναστασίου Παπούλα, όχι όμως της Κυβέρνησης του Λαϊκού Κόμματος, ούτε του Υπάτου Αρμοστή Σμύρνης Αριστείδη Στεργιάδη, που θεωρούσαν την προσπάθεια αυτονόμησης των μη μουσουλμανικών πληθυσμών της Μικράς Ασίας, ως ανεφάρμοστη και επικίνδυνη. Στον αντίποδα, ο Στεργιάδης πίστευε ότι η μόνη βιώσιμη λύση για την αποφυγή της καταστροφής θα ήταν η δημιουργία μίας αυτόνομης περιοχής ("Κράτους") που θα τελούσε υπό τον αυστηρό έλεγχο των Συμμαχικών Δυνάμεων και που θα διοικούνταν με πολύ-εθνικό σχήμα (Έλληνες, Τούρκοι κ.α.) Στις 31 Ιουλίου ο Ύπατος Αρμοστής Σμύρνης παρουσίασε το σχέδιό του αυτό στους Συμμάχους, χωρίς οι τελευταίοι να δείξουν το παραμικρό ενδιαφέρον για την υλοποίησή του, οπότε και εγκαταλείφτηκε έκτοτε. Αντιθέτως, τόσο οι χριστιανοί όσο και οι μουσουλμάνοι της Ιωνίας το έβλεπαν θετικά.
Παραπομπές
Αμυνα Μικρασιατικη Αμυνα Μικρασιατικη Αμυνα Μικρασιατικη
Χρίστος Πατσαλίδης
Ο Χρίστος Πατσαλίδης είναι Ελληνοκύπριος πολιτικός. Διετέλεσε Υπουργός Εσωτερικών και Υπουργός Υγείας.
Βιογραφικά στοιχεία
Ο Χρίστος Πατσαλίδης γεννήθηκε στις 3 Δεκεμβρίου 1973 στην Πάφο. Απέκτησε πτυχίο, μεταπτυχιακό και διδακτορικό στη νομική από το Πανεπιστήμιο του Χαλ.
Διετέλεσε διευθυντής του Ιδρύματος Ευρωπαϊκών Κοινωνικών και Πολιτικών Επιστημών και Αναπληρωτής Καθηγητής Νομικής στο Cyprus College από το 2005. Επιπρόσθετα, διετέλεσε πρόεδρος του Τμήματος Κοινωνικών Επιστημών (2003-2005), αναπληρωτής καθηγητή νομικής και διευθυντή προγράμματος σπουδών του Cyprus College.
Ακόμη, δίδαξε στο Κυπριακό Ινστιτούτο Τραπεζικών Μελετών, στην Κυπριακή Ακαδημία Δημόσιας Διοίκησης, στην Αστυνομική Ακαδημία Κύπρου, στο Κέντρο Παραγωγικότητας, στο Ευρωπαϊκό Ινστιτούτο Κύπρου, στο Πανεπιστήμιο του Χαλ και στο Γραφείο Πληροφοριών του Ευρωπαϊκού Κοινοβουλίου.
Πολιτική διαδρομή
Στις 16 Ιουλίου 2007 διορίστηκε Υπουργός Εσωτερικών στην Κυβέρνηση Τάσσου Παπαδόπουλου, θέση στην οποία παρέμεινε έως τις 29 Φεβρουαρίου 2008.
Πηγές
Κατηγορία:Υπουργοί Εσωτερικών (Κύπρος) Κατηγορία:Υπουργοί Υγείας (Κύπρος) Κατηγορία:Κύπριοι πανεπιστημιακοί Κατηγορία:Κυβέρνηση Τάσσου Παπαδόπουλου 2003 Κατηγορία:Κυβέρνηση Δημήτρη Χριστόφια 2008
Ράχη Κέρκυρας
Η Ράχη είναι πεδινό χωριό στα βορειοανατολικά της Κέρκυρας με υψόμετρο 100 μέτρα σε απόσταση 29 χλμ. (οδηγικά) Β. από την πόλη της Κέρκυρας και 18 χλμ. Ν.-ΝΑ. από την Αχαράβη. Είναι κτισμένη σε κατάφυτη από δένδρα περιοχή με θέα ανατολικά το Βόρειο Πέρασμα και τα βουνά της Αλβανίας. Μέσα από το χωριό περνάει η επαρχιακή οδός Κέρκυρας - Κασσιόπης και είναι ανάμεσα στο Γιμάρι (ΝΔ.) και τα Βλαχάτικα (ΒΑ.). Η παλιά της ονομασία είναι Λούστρι και έτσι αναφέρεται επίσημα το 1932 στο ΦΕΚ 253Α - 08/08/1932 όταν αποσπάστηκε από την τότε κοινότητα Σινιών και προσαρτήθηκε στην κοινότητα Γιμαρίου. Το 1963 με το ΦΕΚ 16Α - 09/02/1963 μετονομάστηκε σε Ράχη. Σύμφωνα με το σχέδιο Καλλικράτης και μετά την τροποποίησή του το 2019, μαζί με το Γιμάρι, τα Βλαχάτικα, την Καβαλλέραινα, το Καλάμι, το Κέντρωμα και την Πλαγιά αποτελούν την τοπική κοινότητα Γιμαρίου που υπάγεται στη δημοτική ενότητα Κασσωπαίων του δήμου Βόρειας Κέρκυρας και σύμφωνα με την απογραφή 2011 έχει 34 κατοίκους.
Παραπομπές
Κατηγορία:Χωριά της Κέρκυρας Κατηγορία:Δήμος Βόρειας Κέρκυρας
Η Λαίδη και ο Αλήτης ΙΙ: Η περιπέτεια του Σκαμπ
Η Λαίδη και ο Αλήτης ΙΙ: Η περιπέτεια του Σκαμπ είναι Αμερικανική ταινία κινουμένων σχεδίων του 2001, σε παραγωγή της Walt Disney Television Animation, η οποία κυκλοφόρησε απευθείας σε βίντεο. Αποτελεί τη συνέχεια της ταινίας κινουμένων σχεδίων της Disney του 1955, Η Λαίδη και ο Αλήτης. Κυκλοφόρησε 46 χρόνια μετά την πρώτη ταινία, στις 27 Φεβρουαρίου 2001.
Η ιστορία της ταινίας επικεντρώνεται στον γιο της Λαίδης και του Αλήτη, του Σκαμπ, ο οποίος λαχταρά την ελευθερία του από τους κανόνες του σπιτιού και ονειρεύεται να γίνει ένας «άγριος σκύλος». Μια μέρα, ο Σκαμπ το σκάει από το σπίτι και γίνεται μέλος της συμμορίας «Σκύλοι της Αυλής», της οποίας αρχηγός είναι ο αδέσποτος σκύλος Μπάστερ. Κατά την περιπέτειά του αυτή, γνωρίζει επίσης την Έιντζελ, ένα όμορφο θηλυκό αδέσποτο. Στη συνέχεια, ο Σκαμπ αναγκάζεται να διαλέξει ανάμεσα στον ενθουσιασμό και την περιπέτεια τού να τρέχει ελεύθερος, και στην αγάπη και την αφοσίωση της οικογένειάς του, με τον ίδιο να δυσκολεύεται να αποφασίσει ποιο μονοπάτι να ακολουθήσει.
Πλοκή
Το 1911, μόλις δύο μέρες πριν την 4η Ιουλίου, ο Ντίαρ Τζιμ προσπαθεί να κάνει μπάνιο τις τρεις καλότροπες κόρες, Ανέτ, Ντανιέλ και Κολέτ, καθώς και τον σκανδαλιάρη γιο, τον Σκαμπ, της Λαίδης και του Αλήτη. Όταν ο Σκαμπ προκαλεί χάος στο σπίτι, ο Τζιμ Ντίαρ τον αλυσοδένει έξω στο σπιτάκι ως τιμωρία. Ο Αλήτης προσπαθεί να του μιλήσει ώστε να τον κάνει να καταλάβει πως πρέπει να ακολουθεί τους κανόνες του σπιτιού, αλλά θυμώνει και είναι απότομος μαζί του όταν ο Σκαμπ του λέει για την επιθυμία του να γίνει ένας άγριος σκύλος. Αργότερα, όταν ο Σκαμπ βλέπει μια ομάδα αδέσποτων σκύλων (Σκύλοι της Αυλής) να επιτίθενται στον μπόγια, ενθουσιάζεται, καταφέρνει να απελευθερωθεί και το σκάει για να πάει να τους βρει. Βρίσκει πρώτα μία νεαρή σκυλίτσα της ομάδας, την Έιντζελ, η οποία μετά την πρώτη γνωριμία τον πηγαίνει στην υπόλοιπη ομάδα. Στο μεταξύ, η Λαίδη ανακαλύπτει πως ο Σκαμπ έχει εξαφανιστεί και όλη η οικογένεια αρχίζει να τον ψάχνει.
Ο Σκαμπ θέλει να γίνει μέλος της Αυλής, αλλά ο αρχηγός, ο Μπάστερ, του λέει πως πρέπει να περάσει πρώτα κάποιες δοκιμασίες. Η πρώτη είναι να πάρει ένα τενεκεδάκι από ένα τεράστιο, άγριο μπουλντόγκ, τον Ρέγκι. Ο Ρέγκι αρχίζει να κυνηγά τον Σκαμπ και την Έιντζελ, οι οποίοι ωστόσο του ξεφεύγουν, ενώ ο Ρέγκι φυλακίζεται από τον μπόγια. Αργότερα, η ομάδα μιλάει για τον Αλήτη και το πώς κατάφερνε να ξεφεύγει από τον Μπόγια, με τον Μπάστερ να λέει πως κάποτε ήταν καλοί φίλοι οι δυο τους αλλά ο Αλήτης τον πρόδωσε όταν γνώρισε τη Λαίδη. Ο Σκαμπ κατάπληκτος μαθαίνει πως ο πατέρας του ήταν αδέσποτος σκύλος και προσπαθώντας να το συνειδητοποιήσει, πηγαίνει προς τη σιδηροδρομική γέφυρα. Η Έιντζελ τον ακολουθεί και του εκμυστηρεύεται πως κάποτε ανήκε σε μια οικογένεια, προσπαθώντας να τον πείσει πως το να ζει σε σπίτι είναι καλύτερο από το να είναι μέλος της Αυλής. Ενώ συζητάνε, το τρένο πλησιάζει και οι δυο τους το αποφεύγουν πέφτοντας στο ποτάμι που βρίσκεται από κάτω.
Στο μεταξύ, η οικογένεια του Σκαμπ συνεχίζει να τον ψάχνει. Ο Σκαμπ και η Έιντζελ πέφτουν πάνω τους ενώ κάνουν μια ρομαντική βόλτα, και η Έιντζελ εκνευρίζεται με το γεγονός πως ο Σκαμπ παράτησε αυτή την υπέροχη οικογένεια για να γίνει Σκύλος της Αυλής, ενώ καταλαβαίνει επίσης πως ο Αλήτης είναι ο πατέρας του Σκαμπ. Την επόμενη μέρα (4η Ιουλίου), η οικογένεια πηγαίνει για πικ νικ και όταν ο Μπάστερ τους βλέπει, συνειδητοποιεί την πραγματική ταυτότητα του Σκαμπ και του ζητάει να καταστρέψει το πικ νικ ως τη δεύτερη δοκιμασία του. Ο Σκαμπ το κάνει και στη συνέχεια κατευθύνεται σε ένα στενό, όπου ο Αλήτης τον βρίσκει και του λέει να επιστρέψει στο σπίτι. Ο Σκαμπ αρνείται να το κάνει και επιλέγει να μείνει με τον Μπάστερ, με τον Αλήτη να φεύγει αφού του λέει πρώτα πως όταν καταλάβει και θα θέλει να επιστρέψει, η πόρτα του σπιτιού θα είναι ανοικτή. Ο Μπάστερ, ευχαριστημένος με αυτή την εξέλιξη, ανακηρύσσει κι επίσημα τον Σκαμπ μέλος της Αυλής και του αφαιρεί το κολάρο του.
Ο Σκαμπ γιορτάζει την ελευθερία του αλλά η Έιντζελ, εκνευρισμένη μαζί του, τον επιπλήττει για τον τρόπο που φέρθηκε στον πατέρα του και του θυμίζει πως η οικογένειά του τον αγαπάει. Ενοχλημένος, ο Σκαμπ αποκαλύπτει στην ομάδα πως η Έιντζελ προτιμά να είναι σκύλος του σπιτιού, με αποτέλεσμα ο Μπάστερ να την διώξει. Όταν εκείνη φεύγει, ο Σκαμπ την ψάχνει για να απολογηθεί. Ο Μπάστερ, θέλοντας ακόμα να εκδικηθεί τον Αλήτη, κανονίζει να πιαστεί ο Σκαμπ από τον μπόγια. Αυτό κάνει τον Σκαμπ να συνειδητοποιήσει πως έκανε λάθος κι εύχεται να μπορούσε να ήταν στο σπίτι. Η Έιντζελ τον βλέπει καθώς τον μεταφέρει ο μπόγιας και τρέχει να βρει τον Αλήτη. Ο μπόγιας βάζει τον Σκαμπ στο ίδιο κλουβί με τον Ρέγκι, ο οποίος του επιτίθεται. Ο Αλήτης φτάνει έγκαιρα και τον σώζει τόσο από τον Ρέγκι όσο και από τον μπόγια, με τον Σκαμπ να απολογείται για τη συμπεριφορά του πριν επιστρέψουν στο σπίτι. Πριν όμως πάνε σπίτι, περνάνε από την Αυλή όπου ο Σκαμπ παίρνει πίσω το κολάρο του και παγιδεύει τον Μπάστερ ως αντίποινα για την προδοσία του. Οι υπόλοιποι σκύλοι της Αυλής εγκαταλείπουν τον Μπάστερ, ενώ η Έιντζελ συνοδεύει τον Σκαμπ και τον Αλήτη στο σπίτι τους. Η οικογένεια είναι χαρούμενη με την επιστροφή του Σκαμπ, ενώ αποφασίζουν να υιοθετήσουν και την Έιντζελ.
Home Media
Η Λαίδη και ο Αλήτης ΙΙ: Η περιπέτεια του Σκαμπ κυκλοφόρησε απευθείας σε βίντεο στις 27 Φεβρουαρίου 2001 σε μορφή VHS και DVD. Η ταινία επανακυκλοφόρησε στις Ηνωμένες Πολιτείες σε DVD μετά την κυκλοφορία της Πλατινένιας Έκδοσης DVD της πρώτης ταινίας, στις 20 Ιουνίου 2006. Αυτή η ειδική έκδοση αποσύρθηκε από την αγορά στις 31 Ιανουαρίου 2007.
Soundtrack
Το soundtrack της ταινίας κυκλοφόρησε από τη Walt Disney Records. Τη μουσική των τραγουδιών συνέθεσαν οι Μελίσα Μάντσεστερ και Νόρμαν Γκίμπελ.
Υποδοχή
Η Λαίδη και ο Αλήτης ΙΙ: Η περιπέτεια του Σκαμπ έλαβε γενικά μικτές κριτικές. Η σελίδα συλλογής κριτικών Rotten Tomatoes δίνει στην ταινία ποσοστό αποδοχής 45%, βασισμένο σε 11 κριτικές.
Ουέσλι Τζόνσον (καλαθοσφαιριστής)
Ο Ουέσλι ΤζαΜάρ Τζόνσον (Wesley JaMarr Johnson, Κορσικάνα, 11 Ιουλίου 1987) είναι Αμερικανός πρώην επαγγελματίας καλαθοσφαιριστής και νυν προπονητής. Με ύψος 2,01 μέτρα αγωνιζόταν ως σούτινγκ γκαρντ / σμολ φόργουορντ. Επιλέχθηκε στην 4η θέση του πρώτου γύρου στο NBA Ντραφτ του 2010 από τους Μινεσότα Τίμπεργουλβς. Την σεζόν 2019-20, αγωνίστηκε στον Παναθηναϊκό. Από το 2021, βρίσκεται στο τεχνικό τιμ των Λος Άντζελες Κλίπερς ως προπονητής ατομικής βελτίωσης των παικτών.
Φοίνιξ Σανς
Στις 27 Ιουλίου 2012, ανταλλάχθηκε στους Φοίνιξ Σανς σε μια συμφωνία τριών ομάδων. Στον πρώτο του αγώνα με τους Σανς, ο Τζόνσον σκόραρε ένα τρίποντο σε μία νίκη εναντίον των Ντιτρόιτ Πίστονς. Ο Τζόνσον δεν θα κέρδιζε σημαντικό χρόνο παιχνιδιού με τους Σανς μέχρις ότου ο Λίντσεϊ Χάντερ ανέλαβε ως προπονητής της ομάδας. Στις 26 Φεβρουαρίου 2013, σημείωσε 14 πόντους, έχοντας μαζί 9 ριμπάουντ, 3 ασίστ και 2 κλεψίματα σε μια νίκη με 84-83 εναντίον της πρώην ομάδας του, Μινεσότα Τίμπεργουλβς. Μια μέρα αργότερα, σκόραρε ένα τρίποντο ισοφάρισης ύστερα από μία μακρινή πάσα από τον Τζερμέιν Ο'Νιλ, που βοήθησε τους Σανς να κερδίσουν, στην παράταση, με 105-101 τους Σαν Αντόνιο Σπερς. Την 1η Μαρτίου 2013, σημείωσε 15 πόντους (ρεκόρ σεζόν) και πρόσθεσε 6 ριμπάουντ και 2 κλεψίματα σε μια νίκη με 92-87 εναντίον των Ατλάντα Χοκς.
Λος Άντζελες Λέικερς
Στις 15 Ιουλίου 2013, υπέγραψε μονοετές συμβόλαιο με τους Λος Άντζελες Λέικερς. Στην πρώτη του σεζόν με τους Λέικερς, ο Τζόνσον είχε κορυφαίους μέσους όρους σταδιοδρομίας σε πόντους, ριμπάουντ, κλεψίματα και τάπες. Ήταν ένας από τους οκτώ παίκτες του πρωταθλήματος με μέσο όρο τουλάχιστον 1 τάπα και 1 κλέψιμο ανά αγώνα και ο μόνος περιφερειακός παίκτης που το πέτυχε. Είχε τέσσερις αγώνες όπου σκόραρε 20 ή περισσότερους πόντους, τους περισσότερους από την rookie σεζόν του. Στις 29 Νοεμβρίου 2013, σημείωσε 27 πόντους, μαζί με 6 ριμπάουντ και 3 τάπες, σε μια νίκη με 106-102 εναντίον των Ντιτρόιτ Πίστονς. Κατά τη διάρκεια της σεζόν, σημείωσε τέσσερα νταμπλ-νταμπλ (ρεκόρ σταδιοδρομίας).
Στις 28 Ιουλίου 2014, ο Τζόνσον υπέγραψε νέο μονοετές συμβόλαιο με την ομάδα.
Λος Άντζελες Κλίπερς
Στις 8 Ιουλίου 2016, ο Τζόνσον υπέγραψε νέο συμβόλαιο με τους Κλίπερς.
Νιου Ορλίνς Πέλικανς
Στις 15 Οκτωβρίου 2018, ανταλλάχθηκε στους Νιου Ορλίνς Πέλικανς για τον Alexis Ajinça.
Ουάσινγκτον Ουίζαρντς
Στις 7 Φεβρουαρίου 2019, ανταλλάχθηκε στους Ουάσινγκτον Ουίζαρντς για τον Μάρκιεφ Μόρις και μία επιλογή δεύτερου γύρου του 2023. Στις 5 Απριλίου 2019, αποδεσμεύτηκε από τους Ουίζαρντς.
Μετράει συνολικά 609 αγώνες στο ΝΒΑ, σημειώνοντας κατά μέσο όρο 7 πόντους (34% τρίποντο), 3.2 ριμπάουντ και 1.1 ασίστ σε περίπου 22 λεπτά συμμετοχής.
Παναθηναϊκός
Στις 22 Ιουλίου 2019, υπέγραψε μονοετές συμβόλαιο με τον Παναθηναϊκό του Πρωταθλήματος Ελλάδας και της Ευρωλίγκα. Τον Ιούλιο του 2020, έμεινε ελεύθερος από τους πράσινους. Είχε 8.2 πόντους, 3.4 ριμπάουντ και 1.7 ασίστ μέσο όρο σε 22 λεπτά συμμετοχής στο Πρωτάθλημα Ελλάδας και 3.3 πόντους και 2.4 ριμπάουντ μέσο όρο σε 15 λεπτά συμμετοχής στην Ευρωλίγκα. Ο Παναθηναϊκός ήταν ο τελευταίος σταθμός της δεκαετούς σταδιοδρομίας του, αφού το 2020 αποσύρθηκε από την ενεργό δράση σε ηλικία 33 ετών.
Παραπομπές
Κατηγορία:Αμερικανοί καλαθοσφαιριστές Κατηγορία:Σούτινγκ γκαρντ Κατηγορία:Σμολ φόργουορντ Κατηγορία:Καλαθοσφαιριστές Μινεσότα Τίμπεργουλβς Κατηγορία:Καλαθοσφαιριστές Φοίνιξ Σανς Κατηγορία:Καλαθοσφαιριστές Λος Άντζελες Λέικερς Κατηγορία:Καλαθοσφαιριστές Λος Άντζελες Κλίπερς Κατηγορία:Καλαθοσφαιριστές Νιου Ορλίνς Πέλικανς Κατηγορία:Καλαθοσφαιριστές Ουάσινγκτον Ουίζαρντς Κατηγορία:Καλαθοσφαιριστές του NBA Κατηγορία:Καλαθοσφαιριστές αμερικανικών συλλόγων Κατηγορία:Καλαθοσφαιριστές Παναθηναϊκού Κατηγορία:Καλαθοσφαιριστές Α1 Εθνικής Ελλάδας Κατηγορία:Ξένοι καλαθοσφαιριστές στην Ελλάδα
Δημοψήφισμα ανεξαρτησίας της Κροατίας (1991)
Η Κροατία διεξήγαγε δημοψήφισμα ανεξαρτησίας στις 19 Μαΐου 1991, μετά τις κροατικές κοινοβουλευτικές εκλογές του 1990 και την άνοδο των εθνικιστικών εντάσεων που οδήγησαν στη διάλυση της Γιουγκοσλαβίας. Το 83 τοις εκατό των ψηφοφόρων συμμετείχε, ενώ το 93% των ψηφοφόρων ψήφισε υπέρ της ανεξαρτησίας. Στη συνέχεια, η Κροατία ανακήρυξε την ανεξαρτησία της και την απόσχιση της από τη Γιουγκοσλαβία στις 25 Ιουνίου 1991. Ωστόσο, η Κροατία εισήγαγε τρίμηνη αναστολή της απόφασης σχετικά με την απόφαση, μετά από υπόδειξη της Ευρωπαϊκής Κοινότητας και της Διάσκεψης για την Ασφάλεια και τη Συνεργασία στην Ευρώπη, μέσω της συμφωνίας του Μπριόνι. Ο πόλεμος στην Κροατία κλιμακώθηκε κατά τη διάρκεια του μορατόριουμ, και στις 8 Οκτωβρίου 1991 το Κοινοβούλιο της Κροατίας διέκοψε όλες τις υπόλοιπες σχέσεις με τη Γιουγκοσλαβία. Το 1992, οι χώρες της Ευρωπαϊκής Οικονομικής Κοινότητας αναγνώρισαν την Κροατία και έγινε μέλος των Ηνωμένων Εθνών.
Εισαγωγή
αριστερά|μικρογραφία|Εξωτερική άποψη της εισόδου του Κροατικού Κοινοβουλίου Μετά το Β΄ Παγκόσμιο Πόλεμο η Κροατία έγινε μονοκομματική σοσιαλιστική ομοσπονδιακή μονάδα της Ομοσπονδιακής Σοσιαλιστικής Δημοκρατίας της Γιουγκοσλαβίας. Την Κροατία κυβερνούσαν κομμουνιστές, ενώ απολάμβανε ένα βαθμό αυτονομίας εντός της Γιουγκοσλάβικης ομοσπονδίας. Το 1967 μια ομάδα κροατών γλωσσολόγων και συγγραφέων δημοσίευσαν τη Δήλωση σχετικά με την Κατάσταση και το Όνομα της Κροατικής Λογοτεχνικής Γλώσσας, ζητώντας μεγαλύτερη αναγνώριση και αυτονομία για τη κροατική γλώσσα. Η δήλωση συνέβαλε στη δημιουργία ενός εθνικού κινήματος υπέρ των πολιτικών δικαιωμάτων και της αποκέντρωση της Γιουγκοσλαβικής οικονομίας, με αποκορύφωμα την κροατική Άνοιξη του 1971, η οποία καταπνίχθηκε. Το Γιουγκοσλαβικό Σύνταγμα του 1974 έδωσε μεγαλύτερη αυτονομία στις ομοσπονδιακές μονάδες, κάνοντας πράξη ένα στόχο της Κροατικής Άνοιξης και παρέχοντας μια νομική βάση για την ανεξαρτησία των ομοσπονδιακών ομάδων.
Στη δεκαετία του 1980 η πολιτική κατάσταση στη Γιουγκοσλαβία επιδεινώθηκε, καθώς η εθνική ένταση γινόταν όλο και μεγαλύτερη: το 1986 δημοσιεύτηκε το σερβικό μνημόνιο ΣΑΝΟΥ και το 1989 έγιναν πραξικοπήματα στη Βοϊβοδίνα, το Κοσσυφοπέδιο και το Μαυροβούνιο. Τον Ιανουάριο του 1990, το Κομμουνιστικό Κόμμα διαλύθηκε και δημιουργήθηκαν ξεχωριστά κόμματα για κάθε δημοκρατία. Το κροατικό παράρτημα ζητούσε μια χαλαρότερη ομοσπονδία. Το ίδιο έτος, έλαβαν χώρα οι πρώτες πολυκομματικές εκλογές στην Κροατίας. Ο νικητής ήταν ο Φράνιο Τούτζμαν. Οι εθνικιστικές εντάσεις οξύνθηκαν περαιτέρω. Οι Σέρβοι της Κροατίας μποϊκόταραν το Σάμπορ, ενώ ντόπιοι Σέρβοι κατέλαβαν την εξουσία σε σερβικές περιοχές, έστησαν οδοφράγματα και ψήφισαν υπέρ της αυτονομίας τους. Οι σερβικές αυτόνομες περιφέρειες ενώθηκαν και σχημάτισαν τη μη αναγνωρισμένη Δημοκρατία της Σερβικής Κράινα (ΔΣΚ), έχοντας ως πρόθεση τους την απόσχιση από την Κροατία.
Δημοψήφισμα και διακήρυξη ανεξαρτησίας
Η Κροατία κήρυξε την ανεξαρτησία της στις 25 Ιουνίου 1991. Ταυτόχρονα, διέλυσε (razdruženje - ραζντρουζένιε) τη σύνδεση της με τη Γιουγκοσλαβία, στις 25 Ιουνίου 1991. Η Ευρωπαϊκή Οικονομική Κοινότητα και η Διάσκεψη για την Ασφάλεια και τη Συνεργασία στην Ευρώπη προέτρεψε τις κροατικές (και σλοβενικές) αρχές να αναστείλλουν για 3 μήνες την ισχύ της απόφασης. Η Κροατία συμφώνησε να παγώσει τη δήλωση της ανεξαρτησίας, εκτονώνοντας γι'αρχή τις εντάσεις. Παρ'όλα αυτά, ο πόλεμος της Κροατίας κλιμακώθηκε Στις 7 Οκτωβρίου (μια μέρα πριν λήξει το πάγωμα της απόφασης ανεξαρτητοποίησης), η γιουγκοσλαβική πολεμική αεροπορία επιτέθηκε στο Μπάνσκι ντβόρι, το κύριο κυβερνητικό κτίριο στο Ζάγκρεμπ. Στις 8 Οκτωβρίου 1991, η αναστολή έληξε και το Κοινοβούλιο της Κροατίας διέκοψε όλες τις υπόλοιπες σχέσεις με τη Γιουγκοσλαβία. Η συγκεκριμένη σύνοδος του κοινοβουλίου πραγματοποιήθηκε στο κτίριο της ΙΝΑ στη λεωφόρο Παβάο Σούμπιτς του Ζάγκρεμπ, λόγω ανησυχιών για αεροπορική επιδρομή από τους Γιουγκοσλάβους. Συγκεκριμένα, υπήρχε ο φόβος ότι η Γιουγκοσλαβική Αεροπορία μπορεί να επιτεθεί στο κτίριο του κοινοβουλίου. Σήμερα η 8η Οκτωβρίου είναι η εθνική εορτή της ανεξαρτησίας.
Αναγνώριση
αριστερά|μικρογραφία|Το κτίριο της ΙΝΑ στη λεωφόρο Σουμπίτσεβα του Ζάγκρεμπ. Χώρος διεξαγωγής της διακήρυξης ανεξαρτησίας της Κροατίας στις 8 Οκτωβρίου 1991. Στις 27 Αυγούστου 1991, το Συμβούλιο των Υπουργών της Ευρωπαϊκής Οικονομικής Κοινότητας όρισε την επιτροπή διαιτησίας Μπάντιντερ ως υπεύθυνη για την παροχή νομικών συμβουλών και κριτηρίων για τη διπλωματική αναγνώριση των πρώην Γιουγκοσλαβικών δημοκρατιών. Στα τέλη του 1991, η Επιτροπή δήλωσε μεταξύ άλλων ότι: η Γιουγκοσλαβία βρίσκεται σε διαδικασία διάλυσης, επομένως τα εσωτερικά σύνορα των Γιουγκοσλαβικών δημοκρατιών δεν μπορούν να τροποποιηθούν ελεύθερα εκτός αν κάτι τέτοιο έχει συμφωνηθεί. Οι παράγοντες διατήρησης των προπολεμικών συνόρων της Κροατίας ήταν οι γιουγκοσλαβικές συνταγματικές τροποποιήσεις του 1971 και το 1974. Αυτές οι τροποποιήσεις δήλωναν ότι τα κυρίαρχα δικαιώματα ασκούνταν από τις ομοσπονδιακές μονάδες και κατά το σύνταγμα η ομοσπονδία είχε το δικαίωμα να τροποποιήσει τα σύνορα. δεξιά|μικρογραφία|Ο [[Ρόμπερτ Μπάντιντερ, πρόεδρος της επιτροπής διαιτησίας για τη Γιουγκοσλαβία]] Η Γερμανία υποστήριξε τη γρήγορη αναγνώριση της Κροατίας, επειδή ήθελαν να σταματήσουν τη βία στις σερβικές περιοχές. Η γερμανική ιδέα απορρίφθηκε από τη Γαλλία, το Ηνωμένο Βασίλειο και την Ολλανδία, αλλά τέσσερις οι χώρες συμφώνησαν να ακολουθήσουν κοινή προσέγγιση και να αποφύγουν μονομερείς ενέργειες. Στις 10 Οκτωβρίου, δύο μέρες μετά την επιβεβαίωση της διακήρυξης της ανεξαρτησίας από το κροατικό κοινοβούλιο, η ΕΟΚ αποφάσισε να αναβάλει οποιαδήποτε απόφαση αναγνώρισης της Κροατίας για δύο μήνες. Σε δύο μήνες θα αποφάσιζε αν θα αναγνωρίσει την κροατική ανεξαρτησία ή όχι, αν ο πόλεμος δεν είχε τελειώσει μέχρι τότε. Ως την εκπνοή της προθεσμίας, η Γερμανία επέμεινε στη θέση της ότι η απόφασή της να αναγνωρίσει την Κροατία ήταν πολιτική και καθήκον της—μια θέση που υποστήριξε η Ιταλία και η Δανία. Η Γαλλία και το Ηνωμένο Βασίλειο προσπάθησαν να εμποδίσουν την αναγνώριση της Κροατίας συντάσσοντας ένα ψήφισμα των Ηνωμένων Εθνών που θα ζητούσε την αποφυγή μονομερών ενεργειών που θα μπορούσαν να επιδεινώσουν την κατάσταση, αλλά κατά τη διάρκεια της συνεδρίασης του Συμβουλίου Ασφαλείας στις 14 Δεκεμβρίου, η Γερμανία εμφανίστηκε αποφασισμένη να αψηφήσει το ψήφισμα του ΟΗΕ. Στις 17 Δεκεμβρίου η ΕΟΚ συμφώνησε να αναγνωρίσει τη Κροατία στις 15 Ιανουαρίου 1992, επικαλούμενη γνωμοδότηση της Επιτροπής Διαιτησίας Μπάντιντερ.
Η Επιτροπή αποφάνθηκε ότι η κροατική ανεξαρτησία δεν πρέπει να αναγνωριστεί αμέσως, διότι το νέο Σύνταγμα της κροατίας δεν παρείχε διατάξεις για την προστασία των εθνικών μειονοτήτων, κάτι που απαιτούσε η ΕΟΚ. Ύστερα ο πρόεδρος Πρόεδρος Φράνιο Τούτζμαν έδωσε γραπτές διαβεβαιώσεις προς τον κ. Μπάντιντερ ότι το έλλειμμα μπορούσε να διορθωθεί. Η Δημοκρατία της Σερβικής Κράινα δήλωσε την απόσχιση της από τη Κροατία στις 19 Δεκεμβρίου, αλλά σε διεθνές επίπεδο δεν αναγνωρίστηκε. Στις 26 Δεκεμβρίου, οι Γιουγκοσλαβικές αρχές ανακοίνωσαν το σχέδιο τους για ένα μικρότερο κράτος, το οποίο θα μπορούσε να συμπεριλάβει τα εδάφη που κατελήφθησαν από την Κροατία, αλλά το σχέδιο απορρίφθηκε από τη Γενική Συνέλευση των Ηνωμένων Εθνών.
Στις 26 Ιουνίου 1991, η Σλοβενία αναγνώρισε την Κροατία, η οποία κήρυξε την ανεξαρτησία της την ίδια ημέρα με την Κροατία. Η Λιθουανία ακολούθησε στις 30 Ιουλίου και τον Δεκέμβριο αναγνωρίστηκε από την Ουκρανία, τη Λετονία, την Ισλανδία και τη Γερμανία το Δεκέμβριο του 1991. Οι χώρες της ΕΟΚ αναγνώρισαν την Κροατία στις 15 Ιανουαρίου 1992. Τον Μάιο του 1992 η Κροατία έγινε μέλος του ΟΗΕ.
Επακόλουθα
μικρογραφία|Κροάτες γιορτάζουν την Ημέρα της Ανεξαρτησίας, 6 Ιουνίου 2016 Τα κροατικά μέσα και ο κροατικός λαός ονομάζουν την 15η Ιανουαρίου ως ημέρα διεθνούς αναγνώρισης της χώρας, αν και αυτή η ημέρα δεν είναι εθνική αργία. Στις 15 Ιανουαρίου 2002 η Εθνική Τράπεζα της Κροατίας έκοψε αναμνηστικό νόμισμα αξίας 25 κούνα. Κατά την περίοδο μετά την ανακήρυξη της ανεξαρτησίας, ο πόλεμος οξύνθηκε. Στους τελευταίους μήνες του 1991 έλαβαν χώρα οι πολιορκίες του Βούκοβαρ και του Ντουμπρόβνικ, ενώ αλλού έλαβαν χώρα διάφορες μάχες. Στις 3 Ιανουαρίου 1992 αποφασίστηκε κατάπαυση του πυρός, οδηγώντας σε σταδιακή σταθεροποίηση και σημαντική μείωση της βίας. Ο πόλεμος έληξε τον Αύγουστο του 1995 με μια αποφασιστική νίκη για την Κροατία, ως αποτέλεσμα της Επιχείρησης Καταιγίδα. Τα σημερινά σύνορα της Κροατίας περιλαμβάνουν τιςσερβοκρατούμενες περιοχές της Ανατολικής Σλαβονίας, οι οποίες παραδόθηκαν στην Κροατία σύμφωνα με τη συμφωνία του Έρντουτ του Νοεμβρίου του 1995. Η διαδικασία παράδοσης στην Κροατία ολοκληρώθηκε τον Ιανουάριο του 1998.
Πηγές
Κατηγορία:Ιστορία της Κροατίας Κατηγορία:Διάλυση της Γιουγκοσλαβίας
Ιρακινό Κουρδικό δημοψήφισμα ανεξαρτησίας 2005
Στις 30 Ιανουαρίου 2005 έλαβε χώρα ένα ανεπίσημο δημοψήφισμα ανεξαρτησίας για την περιφέρεια του Κουρδιστάν, όπου το 98.98% ψήφισε υπέρ της ανεξαρτησίας. Το δημοψήφισμα έλαβε χώρα παράλληλα με τις ιρακινές κοινοβουλευτικές εκλογές και τις εκλογές του Ιρακινού Κουρδιστάν. Οι ψηφοφόροι στο δημοψήφισμα ερωτούνταν αν συμφωνούν με την παραμονή τους στο Ιράκ ή είναι υπέρ ενός ανεξάρτητου Κουρδιστάν. Στις 22 Δεκεμβρίου 2004, μια μη κομματική αντιπροσωπεία με επικεφαλής τον Αρντισίρ Ρασιντί-Καλχούρ, πρόεδρο της κουρδοαμερικανικής εκπαιδευτικής εταιρείας, συναντήθηκε με την Καρίνα Περέλλι και το προσωπικό του τμήματος εκλογικής βοήθειας του ΟΗΕ στην έδρα των Ηνωμένων Εθνών στη Νέα Υόρκη, προκειμένου να της παραδώσει πάνω από 1.732.535 υπογραφές υπέρ ενός δημοψηφίσματος για το μέλλον του νοτίου Κουρδιστάν.
Παραπομπές
Κατηγορία:Διάλυση του Ιράκ
Ανδρέας Δενδρινός
Ο Ανδρέας Δενδρινός (1866 - 1946) ήταν Έλληνας πολιτικός και κτηματίας.
Βιογραφικά στοιχεία
Γεννήθηκε στη Ζάκυνθο. Εξελέγη βουλευτής Κέρκυρας στις Εκλογές του 1910 και επανεξελέγη στις εκλογές του 1923 με το Αγροτικόν Κόμμα Ελλάδος και του 1936 με το Αγροτικόν Δημοκρατικόν Κόμμα.
Παραπομπές
Κατηγορία:Βουλευτές Κέρκυρας Κατηγορία:Βουλευτές εκλεγμένοι με το Αγροτικό Κόμμα Ελλάδος
Πρωτάθλημα χειροσφαίρισης Α2 εθνικής κατηγορίας ανδρών 2003-2004
Η Α2 Εθνική Χειροσφαίρισης Ελλάδας 2003−04 ήταν η 15η περίοδος της Α2 Εθνικής Χειροσφαίρισης και συνολικά η 22η περίοδος της δεύτερης κατηγορίας χειροσφαίρισης που διοργανώθηκε από την Ομοσπονδία Χειροσφαιρίσεως Ελλάδος (Ο.Χ.Ε.). Το πρωτάθλημα ξεκίνησε στις 4 Οκτωβρίου του 2003 και έληξε στις 6 Ιουνίου του 2004.
Πρωταθλητής αναδείχθηκε ο Γ.Σ. Κορωπίου, ο οποίος ανέβηκε στην Α1΄ μαζί με τον δευτεραθλητή Γ.Α.Σ. Αρχέλαο Κατερίνης. Στη Β΄ Εθνική υποβιβάστηκε ο Π.Α.Σ. Φοίβος Συκεών, ο Φ.Σ. Αρίων Πτολεμαΐδας, ο Γ.Σ. Δράμας και ο Γ.Α.Σ. Αναγέννηση Άρτας.
Εξωτερικοί σύνδεσμοι
2003 2004 Κατηγορία:Χειροσφαίριση το 2003 Κατηγορία:Χειροσφαίριση το 2004
Κωνσταντίνος Πετρίδης (Κύπριος πολιτικός)
Ο Κωνσταντίνος Πετρίδης είναι Ελληνοκύπριος πολιτικός. Ήταν Υπουργός Οικονομικών. Διετέλεσε Υπουργός Εσωτερικών και Υφυπουργός Παρά τω Προέδρω της Κύπρου.
Βιογραφικά στοιχεία
Ο Κωνσταντίνος Πετρίδης γεννήθηκε την 1η Ιουλίου 1974 στη Λευκωσία. Αποφοίτησε από την Αγγλική Σχολή Λευκωσίας και υπηρέτησε στην Εθνική Φρουρά ως έφεδρος αξιωματικός πεζικού. Σπούδασε Οικονομικά στο Πανεπιστήμιο του Nottingham και ακολούθως απέκτησε μεταπτυχιακό τίτλο - Μάστερ στην Πολιτική Οικονομία (MSc Political Economy of Transition in Europe) από τη Σχολή Οικονομικών και Πολιτικών Επιστημών του Λονδίνου (London School of Economics).
Το 2000 εργάστηκε στη Διεύθυνση Σχέσεων Κύπρου – Ευρωπαϊκής Ένωσης στο Γραφείο Προγραμματισμού, στα πλαίσια των διαπραγματεύσεων για την ένταξη της Κύπρου στην Ευρωπαϊκή Ένωση. Την περίοδο 2000-2006 διετέλεσε Ανώτερος Λειτουργός στον Σύνδεσμο Τραπεζών Κύπρου και εκπρόσωπος του Συνδέσμου στην Ευρωπαϊκή Τραπεζική Ομοσπονδία και στην Εθνική Επιτροπή Προετοιμασίας για την υιοθέτηση του ευρώ.
Την περίοδο 2006-2011 εργοδοτήθηκε στην Ευρωπαϊκή Επιτροπή στις Βρυξέλλες ως οικονομολόγος στη Γενική Διεύθυνση Γεωργίας και στη Γενική Διεύθυνση Ανταγωνισμού.
Το 2011 ανέλαβε καθήκοντα Διευθυντή του Γραφείου του Προέδρου του Δημοκρατικού Συναγερμού, Νίκου Αναστασιάδη.
Πολιτική διαδρομή
Την 1η Μαρτίου 2013 διορίστηκε Υφυπουργός Παρά τω Προέδρω στην κυβέρνηση Νίκου Αναστασιάδη 2013.
Στις 11 Μαΐου 2017 διορίστηκε Υπουργός Εσωτερικών στην Κυβέρνηση Νίκου Αναστασιάδη 2013. Στις 3 Δεκεμβρίου 2019 αποχώρησε από τη θέση του Υπουργού Εσωτερικών για να αναλάβει Υπουργός Οικονομικών στην Κυβέρνηση Νίκου Αναστασιάδη 2018.
Πηγές
Κατηγορία:Υπουργοί Εσωτερικών (Κύπρος) Κατηγορία:Κύπριοι οικονομολόγοι Κατηγορία:Υπουργοί Οικονομικών (Κύπρος) Κατηγορία:Υφυπουργοί Παρά τω Προέδρω (Κύπρος) Κατηγορία:Κυβέρνηση Νίκου Αναστασιάδη 2013 Κατηγορία:Κυβέρνηση Νίκου Αναστασιάδη 2018
Νέλλυ Άνταμσον Λαντρύ
Η Νέλλυ Άνταμσον Λαντρύ (γαλλικά: Nelly Adamson Landry) (28 Δεκεμβρίου 1916 – 22 Φεβρουαρίου 2010) ήταν Βελγίδα πρωταθλήτρια της αντισφαίρισης έχοντας εκπροσωπήσει σε τουρνουά το Βέλγιο και από το 1938 τη Γαλλία όταν και άλλαξε υπηκοότητα μετά τον γάμο της. . Το 1946 ήταν νούμερο 7 στον κόσμο στις γυναίκες.
Παντρεύτηκε τον Πιέρ Ανρί Λαντρύ τον Φεβρουάριο του 1937 και στη συνέχεια τον Μαρσέλ Ρενό, δύο Γάλλους, πρώην παίκτες της αντισφαίρισης.
Στο Ρολάν Γκαρός ήταν πρώτη στο μονό γυναικών το 1948 και δεύτερη το 1938 και το 1949, στο διπλό γυναικών ήταν δεύτερη το 1938 με συμπαίκτρια την Αρλέτ Χαλφ. Στο Εαρινό πρωτάθλημα αντισφαίρισης του Πανελλήνιου Γ.Σ. ήταν πρώτη στο μονό γυναικών το 1948 και πρώτη στο διπλό μεικτό με συμπαίκτη τον Ρολάν Ζουρνύ.
Παραπομπές
Κατηγορία:Γαλλίδες αθλήτριες της αντισφαίρισης Κατηγορία:Βελγίδες αθλήτριες της αντισφαίρισης Κατηγορία:Νικητές Γαλλικού Όπεν
Διατονική κλίμακα
Στην μουσική ορολογία, διατονική κλίμακα ονομάζεται η μουσική κλίμακα στην οποία η σειρά των μουσικών της φθόγγων προχωρά ανά τόνους και ημιτόνια.
Η λέξη "διατονική" προέρχεται από την ελληνική λέξη διατονικός, που ουσιαστικά σημαίνει "μέσω τόνων", από διάτονους (διάτονος), "τεντωμένος στο έπακρο", πιθανότατα αναφέρεται στην ένταση των χορδών των μουσικών οργάνων.
Η δυτική μουσική από τον Μεσαίωνα μέχρι τα τέλη του 19ου αιώνα βασίζεται στη διατονική κλίμακα και στις μοναδικές ιεραρχικές σχέσεις που δημιουργούνται από αυτό το σύστημα οργάνωσης επτά νότες.
Κατηγορία:Μουσική θεωρία
Κατερίνα Ζαρίφη
Η Κατερίνα Ζαρίφη (Θήβα, 26 Μαρτίου 1976) είναι Ελληνίδα ραδιοφωνική παραγωγός, δημοσιογράφος, παρουσιάστρια και ηθοποιός.
Τηλεόραση
Γεννήθηκε το 1976 στη Θήβα, από τους Νικόλαο και Αρχόντω Ζαρίφη. Στα μέσα της δεκαετίας του 1990, ξεκίνησε στον τηλεοπτικό σταθμό ΣΚΑΪ (νυν Alpha TV) ως δημοσιογράφος και ρεπόρτερ στις εκπομπές της Νανάς Παλαιτσάκη, του Δημήτρη Μάρκου και του Μάκη Τριανταφυλλόπουλου.
Παρέμεινε στο δυναμικό του σταθμού μέχρι τις αρχές του 2000, όταν ξεκίνησε να εργάζεται στον ΑΝΤ1 σε ραδιόφωνο και τηλεόραση. Το 2002, πέρασε μπροστά από τις κάμερες και συγκεκριμένα ως συμπαρουσιάστρια της Ελένης Μενεγάκη στην πρωινή ψυχαγωγική εκπομπή «Πρωινός καφές». Η συνεργασία της με την παρουσιάστρια συνεχίστηκε και τις επόμενες σεζόν, ενώ από το 2005 μετακινήθηκε μαζί της στον Alpha TV και την εκπομπή «Καφές με την Ελένη» όπου παρέμεινε μέχρι το 2008.
Το 2008, της προτάθηκε να είναι η κεντρική παρουσιάστρια της μακροβιότερης πρωινής εκπομπής του «Πρωινού Καφέ» μαζί με τον Νίκο Μουτσινά. Έτσι τη σεζόν 2008-2009 ανέλαβαν την παρουσίαση της 18ης σεζόν της εκπομπής. Η παρουσία τους εκεί ολοκληρώθηκε αιφνιδίως τον Μάρτιο του 2009. Το 2010, επέστρεψε στην πρωινή εκπομπή της Ελένης Μενεγάκη «Καφές με την Ελένη» στον Alpha ενώ την ίδια περίοδο συμμετείχε στο τηλεπαιχνίδι «Λες και το 'ξερες» στο ίδιο κανάλι.
Χρωματική κλίμακα
Στην μουσική ορολογία, χρωματική κλίμακα ονομάζεται η μουσική κλίμακα στην οποία η σειρά των μουσικών της φθόγγων προχωρά ανά 1 ημιτόνιο.
Κατερίνα Ζαρίφη
Τηλεόραση
Τη σεζόν 2011-2012 υπήρξε συμπαρουσιάστρια του Χρήστου Φερεντίνου και της Σίσσυς Χρηστίδου στην πρωινή ψυχαγωγική εκπομπή «Πρωινό ANT1». Το 2012, συνεργάστηκε και πάλι με την Ελένη Μενεγάκη στην ψυχαγωγική εκπομπή «Ελένη». Η συνεργασία της με την εκπομπή ολοκληρώθηκε το 2017. Εκείνη τη χρονιά παρουσίασε την εκπομπή «Talking Nomads» στον ΑΝΤ1, μαζί με τον Θανάση Πασσά, με περιεχόμενο τα παρασκήνια και συνεντεύξεις προσώπων από τον πρώτο κύκλο του reality επιβίωσης «Nomads». Το 2018, ήταν η πρώτη παρουσιάστρια που υπέγραψε συμβόλαιο συνεργασίας με τον νεοσύστατο τηλεοπτικό σταθμό Open TV.
Χρωματική κλίμακα
Επιπλέον, σε ίση ιδιοσυγκρασία, όλα τα ημιτόνια έχουν το ίδιο μέγεθος (100 σεντ). Ως αποτέλεσμα, οι σημειώσεις μιας ισοσταθμισμένης χρωματικής κλίμακας είναι ισαπέχουσες. Αυτό καθιστά τη χρωματική κλίμακα μια μη διατονική κλίμακα χωρίς τονωτικό λόγω της συμμετρίας των ισομερώς σημειωμένων της.
Κατερίνα Ζαρίφη
Τηλεόραση
Εκεί τη σεζόν 2018-2019 παρουσίασε το τηλεπαιχνίδι «Ποιος Ρωτάει;» στην απογευματινή ζώνη του σταθμού. Το καλοκαίρι του 2019, παρουσίασε την ψυχαγωγική εκπομπή «Καλοκαιρί not» μαζί με τον Παύλο Σταματόπουλο και τον Ηλία Γκότση στην πρωινή ζώνη του ίδιου σταθμού. Η επιτυχία της εκπομπής οδήγησε τους υπεύθυνους να της δώσουν το πράσινο φως για το καθημερινό πρόγραμμα του σταθμού τη σεζόν 2019-2020. Έτσι από τον Σεπτέμβριο του 2019 μέχρι το καλοκαίρι του 2020 παρουσίαζε την μεσημεριανή εκπομπή «Μεσημέρι Yes» στο Open TV. Το 2020 υπήρξε διαγωνιζόμενη στο Just the 2 Of Us και κατέκτησε τη 2η θέση, στο ίδιο κανάλι.
Χρωματική κλίμακα
Η αύξουσα και φθίνουσα χρωματική κλίμακα φαίνεται παρακάτω.
Κατερίνα Ζαρίφη
Τηλεόραση
Τη σεζόν 2020-2021 μαζί με τη Ντορέττα Παπαδημητρίου και τη Μαρία Σολωμού, παρουσίασαν την εκπομπή Roomies στο Mega Channel. Από την επόμενη σεζόν, πρωταγωνιστεί στις τηλεοπτικές σειρές Συμπέθεροι απ' τα Τίρανα και Μαίρη, Μαίρη, Μαίρη στον ίδιο σταθμό.
Χρωματική κλίμακα
Ο όρος χρωματικός προέρχεται από την ελληνική λέξη χρώμα.
Κατερίνα Ζαρίφη
Παραπομπές
Κατηγορία:Έλληνες ραδιοφωνικοί παραγωγοί Κατηγορία:Ελληνίδες τηλεπαρουσιάστριες Κατηγορία:Ελληνίδες δημοσιογράφοι Κατηγορία:Ελληνίδες ηθοποιοί θεάτρου Κατηγορία:Ελληνίδες ηθοποιοί τηλεόρασης
Χρωματική κλίμακα
Παραπομπές
Κατηγορία:Μουσική θεωρία Κατηγορία:Μουσικές κλίμακες
Κατάλογος αστέρων της Τουκάνας
Ο παρών κατάλογος αστέρων της Τουκάνας παραθέτει τους σημαντικότερους αστέρες στον αστερισμό Τουκάνα κατά φθίνουσα φωτεινότητα (φαινόμενο μέγεθος), μαζί με τους προσδιορισμούς και κωδικοποιήσεις των αστρονομικών καταλόγων που διαθέτουν και τα βασικά χαρακτηριστικά τους.
! Ονομασία ! Μπάγιερ ! Μεταβλητός αστέρας ! Ντρέιπερ ! HIPPARCOS ! Ορθή αναφορά ! Απόκλιση ! data-sort-type="number" | Φαινόμενο μέγεθος ! Απόλυτο μέγεθος ! Απόσταση έτη φωτός ! Φασματικός τύπος
Πηγές
Τ *
Νικηθιανός Λασιθίου
Ο Νικηθιανός είναι χωριό και έδρα ομώνυμης κοινότητας του δήμου Αγίου Νικολάου, της περιφερειακής ενότητα Λασιθίου της Κρήτης. Σύμφωνα με την απογραφή του 2011 έχει 64 κατοίκους. Βρίσκεται 12 χιλιόμετρα δυτικά από τον Άγιο Νικόλαο και 3 χλμ. ανατολικά από τη Νεάπολη Λασιθίου. Είναι κτισμένος σε υψόμετρο 220 μ. στους νότιους πρόποδες του υψώματος Άγιος Αντώνιος, στο οποίο βρίσκεται η αρχαία πόλη Δρήρος.
Ιστορικά στοιχεία
Το χωριό δημιουργήθηκε μετά το 1822 από ένα κάτοικο του χωριού Πλατανιάς ο οποίος λεγόταν Νικήτας. Το χωριό Πλατανιάς βρισκόταν κοντά στην μονή Κρεμαστών και καταστράφηκε από τους Οθωμανούς κατά τη διάρκεια της επανάστασης του 1821. Το χωριό δεν αναφέρεται στην αιγυπτιακή απογραφή του 1834. Η παλαιότερη μνεία στο χωριό γίνεται στο έργο Κρητικά του Μιχαήλ Χουρμούζη, του 1842.
Στην απογραφή του 1881 ανήκε στον δήμο Νεάπολης και σύμφωνα με την απογραφή είχε αμιγώς χριστιανικό πληθυσμό, με 184 κατοίκους. Αναφερόταν με την ονομασία Νικηθιανώ. Στην απογραφή του 1900 είχε 183 κατοίκους και υπαγόταν στον ίδιο δήμο. Στην απογραφή του 1920 αποτελούσε έδρα ομώνυμου αγροτικού δήμου Το 1927 ορίστηκε έδρα της κοινότητας Νικηθιανού, μέχρι την Καποδιστριακή διοικητική διαίρεση το 1997, όταν εντάχθηκε στον δήμο Νεαπόλεως.
Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές: μικρογραφία|322x322px|Η κοινότητα σε σχέση με τον δήμο.
Σημεία ενδιαφέροντος
thumb|250px|Το Μυλοτόπι Νικηθιανού. Στη πλάγια βόρεια του χωριού βρίσκεται το Μυλοτόπι του Νικηθιανού. Αποτελείται από μια σειρά πέτρινων ανεμόμυλων, κάποιοι από τους οποίους σώζονται σε πολύ καλή κατάσταση. Στο μυλοτόπι συναντώται και δύο τύποι ανεμόμυλων που απαντούν στη Κρήτη, τον ξετροχάρη, ο οποίος είναι τελείως κυκλικός και αλλάζει κατεύθυνση με την αλλαγή της φοράς του ανέμου, και ο Αξετροχάρης, με μακρόσχημο σχήμα που είναι στρογγυλός από την μεριά του μύλου. Κάποιοι από τους μύλους καταστράφηκαν για την κατασκευή της Εθνικής Οδού, η οποία διασχίζει το μυλοτόπι.
Δείτε επίσης
Κοινότητα Νικηθιανού
Παραπομπές
Κατηγορία:Χωριά του νομού Λασιθίου Κατηγορία:Δήμος Αγίου Νικολάου
Αλβανικό δημοψήφισμα του 1994
Ένα συνταγματικό δημοψήφισμα διεξήχθηκε στην Αλβανία στις 7 Νοεμβρίου 1994. Οι ψηφοφόροι ερωτήθηκαν εάν εγκρίνουν το νέο σύνταγμα που δημοσιεύθηκε στις 6 Οκτωβρίου, το οποίο θα έδινε περισσότερες εξουσίες στον πρόεδρο της χώρας. Ωστόσο, απορρίφθηκε από την πλειοψηφία, καθώς μόνο το 43,6% ψήφισε υπέρ σε αυτό. Η συμμετοχή του εκλογικού σώματος έφθασε στο 84,4%.
Πρωτάθλημα χειροσφαίρισης Α2 εθνικής κατηγορίας ανδρών 2004-2005
Η Α2 Εθνική Χειροσφαίρισης Ελλάδας 2004−05 ήταν η 16η περίοδος της Α2 Εθνικής Χειροσφαίρισης και συνολικά η 23η περίοδος της δεύτερης κατηγορίας χειροσφαίρισης που διοργανώθηκε από την Ομοσπονδία Χειροσφαιρίσεως Ελλάδος (Ο.Χ.Ε.). Το πρωτάθλημα ξεκίνησε στις 23 Οκτωβρίου του 2004 και έληξε στις 15 Μαΐου του 2005.
Πρωταθλητής αναδείχθηκε η Χ.Α.Ν.Θ., η οποία ανέβηκε στην Α1΄ μαζί με τον δευτεραθλητή Π.Α.Ο.Κ. και τον τριταθλητή Ε.Σ.Ν. Βριλησσίων. Στη Β΄ Εθνική υποβιβάστηκε ο Α.Ο. Φαίαξ Κέρκυρας.
Εξωτερικοί σύνδεσμοι
2004 2005 Κατηγορία:Χειροσφαίριση το 2004 Κατηγορία:Χειροσφαίριση το 2005
Γκριγκόρι Αρς
Ο Γκριγκόρι Λβόβιτς Αρς (ρωσικά: Григорий Львович Арш, 21 Νοεμβρίου 1925 - 15 Σεπτεμβρίου 2017) ήταν Ρώσος ιστορικός που ασχολήθηκε συστηματικά με την ιστορία της Αλβανίας και με την ελληνική επανάσταση του 1821.
Βιογραφικά στοιχεία
Γεννήθηκε στο Αρχάνγκελ της Ρωσίας. Συμμετείχε ως στρατιώτης στον Β΄ Παγκόσμιο Πόλεμο, κατά τον οποίο τραυματίστηκε σοβαρά.
Σπούδασε ιστορία στο Πανεπιστήμιο του Λένινγκραντ και πραγματοποίησε μεταπτυχιακές σπουδές στο Ινστιτούτο Ιστορίας της Ακαδημίας Επιστημών της Σοβιετικής Ένωσης. Υπήρξε συνεργάτης του Ινστιτούτου Σλαβικών Σπουδών της Ρωσικής Ακαδημίας Επιστημών.
Το 2005 ανακηρύχθηκε επίτιμος Διδάκτωρ του Εθνικού και Καποδιστριακού Πανεπιστημίου Αθηνών.
Απεβίωσε το 2017.
Εργογραφία
Ο Γκρίγκορι Άρς υπήρξε ο βασικός μελετητής της ιστορίας των Ελλήνων και της Φιλικής Εταιρείας στην τσαρική Ρωσία κατά τον 19ο αιώνα. Το 1970 εξέδωσε την διδακτορική του διατριβή με τίτλο "Ο ελληνικός απελευθερωτικός αγώνας στα τέλη του 18ου αιώνα και στον πρώιμο 19ο αιώνα" ενώ εν συνεχεία εξέδωσε το έργο "Ο Ιωάννης Καποδίστριας στη Ρωσία" και η "Η Φιλική Εταιρεία στη Ρωσία".
Πριν καταπιαστεί με την ελληνική ιστορία, είχε ασχοληθεί επισταμένως με την ιστορία της Αλβανίας δημοσιεύοντας το έργο του "Αλβανία και Ήπειρος στα τέλη του 18ου αιώνα και στις αρχές του 19ου αιώνα".
Παραπομπές
Κατηγορία:Ρώσοι ιστορικοί
Νικόλαος Οικονομόπουλος
Ο '''Νικόλαος Π. Οικονομόπουλος''' (1896-1980) ήταν Έλληνας δικαστής.
Βιογραφικά στοιχεία
Ήταν δικαστής που έφτασε μέχρι τον βαθμό του Αρεοπαγίτη. Στην κυβέρνηση Κόλλια διετέλεσε υπουργός Βιομηχανίας. Πέθανε σε ηλικία 84 ετών τον Φεβρουάριο του 1980. Η κηδεία του έγινε στις 18 Φεβρουαρίου 1980.
Παραπομπές
Κατηγορία:Έλληνες υπουργοί Βιομηχανίας Κατηγορία:Έλληνες δικαστικοί
Γεώργιος Χριστόπουλος
Ο Γεώργιος Χριστόπουλος ήταν Έλληνας διπλωμάτης που διετέλεσε υφυπουργός Εξωτερικών στις δικτατορικές κυβερνήσεις Κόλλια και Παπαδόπουλου.
Βιογραφικά στοιχεία
Διετέλεσε πρέσβης της Ελλάδας στο Παρίσι και τη Μόσχα (1960 - 1963) και γενικός πρόξενος στην Κωνσταντινούπολη (1950 - 1953). Στις κυβερνήσεις Κόλλια και Παπαδόπουλου διετέλεσε Υφυπουργός Εξωτερικών, θέση από την οποία παραιτήθηκε στις 21 Νοεμβρίου 1968.
Υπήρξε συγγραφέας του έργου "La politique exterieure de l’ Italie fasciste" (1936).
Αμμουδιά Σερρών
Η Αμμουδιά είναι χωριό του Νομού Σερρών, χτισμένο σε υψόμετρο 30 μ. Διοικητικά είναι έδρα ομώνυμης τοπικής κοινότητας που ανήκει στην δημοτική ενότητα Σκοτούσσης του Δήμου Ηρακλείας. Έχει απόσταση 22 χιλιομέτρων από την πόλη των Σερρών και ανήκει στην επαρχία Σιντικής. Σύμφωνα με την απογραφή του 2011, έχει πληθυσμό 992 κατοίκους.Η τοπική κοινότητα Αμμουδιάς είναι χαρακτηρισμένη ως αγροτικός πεδινός οικισμός, με έκταση 11,829 χμ² (2011).
Γεώργιος Χριστόπουλος
Παραπομπές
Κατηγορία:Έλληνες διπλωμάτες Κατηγορία:Έλληνες υφυπουργοί Εξωτερικών
Αμμουδιά Σερρών
Πληροφορίες
Το παλιό όνομα του χωριού είναι «Κουμπλί» και προέρχεται από τη λέξη «γουμ» που σημαίνει άμμος. Άγνωστο παραμένει το πότε εγκαταστάθηκαν οι πρώτοι κάτοικοι, με πιθανότερο έτος το 1830. Η προφορική παράδοση λέει ότι η σημερινή θέση είναι η τρίτη ή η τέταρτη, καθώς οι κάτοικοι μετακινούνταν λόγω πλημμυρών ή λόγω της μεταδοτικής ασθένειας της χολέρας. Την πρώτη φορά εγκαταστάθηκαν 2 χιλιόμετρα νότια της Ηράκλειας, κοντά στο χωριό Σαρακατσαναίικο. Λέγεται ότι στη σημερινή θέση προϋπήρχε ένα περιβόλι με μία οικογένεια, κοντά στην οποία ήρθαν και άλλοι και έτσι δημιουργήθηκε το σημερινό χωριό. Το 1924 εγκαταστάθηκαν στο χωριό Πόντιοι πρόσφυγες οι οποίοι ήρθαν από το χωριό του Ακ Νταγ Ματέν του Πόντου, της Μητροπόλεως Χαλδαίας. Επίσης, παλαιότερα στην κοινότητα υπάγονταν και τα χωριά Βαλτερό και Γεφυρούδι. Όσον αφορά τις παροχές, το ηλεκτρικό ρεύμα ήρθε στο χωριό για πρώτη φορά τον χειμώνα 1952 ή 1953, ενώ η άντληση του νερού γινόταν παλαιότερα με τουλούμπες και πηγάδια. Οι κάτοικοι ασχολούνται με την γεωργία, όπως με την καλλιέργεια ζαχαρότευτλων, βαμβακιού, καλαμποκιού, φυστικιού (αραχίδας) κ.λ.π. Το χωριό φημίζεται πανελλήνια ότι παράγει το καλύτερο και νοστιμότερο φυστίκι (αραχίδα) στην Ελλάδα, γι΄ αυτό και το γνωρίζουν όλοι ως το Φυστικοχώρι του Σερραϊκού κάμπου. Επίσης, 2-3 ασχολούνται και με την κτηνοτροφία.
Μαργαρίτα Πλαβούνοβα
Η Μαργαρίτα Πλαβούνοβα (ρωσικά : Маргарита Плавунова, 1994 - 22 Αυγούστου 2019) ήταν Ρωσίδα αθλήτρια του στίβου, πρωταθλήτρια στο τρέξιμο μετ'εμποδίων και μοντέλο.
Αμμουδιά Σερρών
Πηγές
Κατηγορία:Χωριά του νομού Σερρών Κατηγορία:Δήμος Ηρακλείας
Μαργαρίτα Πλαβούνοβα
Γεννήθηκε στο Κοτόβσκ το 1994 και ήταν απόφοιτος της Γυμναστικής Ακαδημίας του Κρατικού Πανεπιστημίου του Τομσκ. Συμμετείχε σε εθνικά πρωταθλήματα και έγινε πρωταθλήτρια στα 60μ. με εμπόδια ενώ διαγωνίστηκε επίσης στα 100μ. με εμπόδια και στα 400μ. με εμπόδια.
Η Πλαβούνοβα πέθανε ξαφνικά στις 22 Αυγούστου 2019 στην περιφέρεια Ταμπόφ της δυτικής Ρωσίας, από καρδιακή προσβολή, σε ηλικία 25 ετών ενώ έκανε προπόνηση.
Παραπομπές
Κατηγορία:Ρώσοι αθλητές του στίβου
Ευστάθιος Πουλαντζάς
Ο '''Ευστάθιος Σ. Πουλαντζάς''' (1910-2004) ήταν Έλληνας πολιτικός.
Βιογραφικά στοιχεία
Γεννήθηκε στον Πύργο Δυρού Λακωνίας. Ήταν γενικός διευθυντής πρόνοιας του υπουργείου Κοινωνικής Πρόνοιας. Στην κυβέρνηση Κόλλια διετέλεσε υπουργός Κοινωνικής Προνοίας καθώς και υπουργός Υγιεινής.
Απεβίωσε σε ηλικία 94 ετών τον Φεβρουάριο του 2004 και κηδεύτηκε στις 26 Φεβρουαρίου 2004 από τον ιερό ναό Αγίων Θεοδώρων του Πρώτου Νεκροταφείου Αθηνών.
Κατέλιπε τη σύζυγό του, Ευφημία, και τα παιδιά του.
Παραπομπές
Κατηγορία:Έλληνες υπουργοί Κοινωνικής Πρόνοιας Κατηγορία:Έλληνες υπουργοί Υγιεινής Κατηγορία:Υπουργοί την περίοδο της στρατιωτικής δικτατορίας (1967-1974)
Ιωάννης Ξυδόπουλος
Ο Ιωάννης Ξυδόπουλος (1924 - 2008) ήταν Έλληνας δικηγόρος, μέλος του ΔΣΑ, από το 1953 έως το 2002 και για ένα σύντομο διάστημα υπουργός.
Ήταν δικηγόρος στον Άρειο Πάγο, απόφοιτος της Νομικής Σχολής του Πανεπιστημίου Αθηνών. Στην κυβέρνηση Κόλλια διετέλεσε Υπουργός Εργασίας για λιγότερο από έναν μήνα (ορκίστηκε την 1η Νοεμβρίου και παραιτήθηκε την 24η Νοεμβρίου 1967). Η παραίτησή του οφείλεται στο ότι ανακαλύφθηκε από το χουντικό καθεστώς η συμμετοχή του, πριν από το πραξικόπημα της 21ης Απριλίου 1967, σε έναν σύνδεσμο δικηγόρων καθαρά αριστερών τάσεων (Δημοκρατικοί Σύνδεσμοι). Λίγα χρόνια αργότερα, το 1971, ορίστηκε μέλος της συμβουλευτικής επιτροπής νομοθετικής εργασίας.
Παραπομπές
Κατηγορία:Έλληνες δικηγόροι Κατηγορία:Έλληνες υπουργοί Εργασίας
Σκινιάς Λασιθίου
Ο Σκινιάς είναι χωριό και έδρα της ομώνυμης Κοινότητος του δήμου Αγίου Νικολάου στην Περιφερειακή Ενότητα Λασιθίου της Κρήτης. Σύμφωνα με την απογραφή του 2011 έχει 48 κατοίκους. Απέχει 31,5 χιλιόμετρα από τον Άγιο Νικόλαο και 29,5 από τη Νεάπολη. Είναι κτισμένος σε υψόμετρο 220 μέτρα. Το όνομα του χωριού προέρχεται από το φυτό σχίνος ή σκίνος.
Ιστορικά στοιχεία
Στην απογραφή του 1881 ανήκε στον δήμο Φουρνής και σύμφωνα με την απογραφή είχε αμιγώς χριστιανικό πληθυσμό, με 342 κατοίκους. Στην απογραφή του 1900 είχε 354 κατοίκους και υπαγόταν στον ίδιο δήμο. Στην απογραφή του 1920 αποτελούσε έδρα ομώνυμου αγροτικού δήμου. Στην απογραφή του 1928 δεν αναφέρεται. Το 1930 ορίστηκε έδρα της κοινότητας Σκινιά της επαρχίας Μιραμπέλλου, μέχρι την Καποδιστριακή διοικητική διαίρεση το 1997, όταν εντάχθηκε στον δήμο Αγίου Νικολάου.
Αναλυτικά η δημογραφική πορεία του χωριού σύμφωνα με τις απογραφές: